b'\n_START_ARTICLE_\nDokas (sala)\n_START_PARAGRAPH_\nDokas (gr. \xce\x94\xce\xbf\xce\xba\xcf\x8c\xcf\x82)\xc2\xa0\xe2\x80\x93 ma\xc5\xbea Graikijos sala Argo\xe2\x80\x93Sarono \xc4\xaflankoje, netoli Idros. Nuo Peloponeso pusiasalio skiria siauras s\xc4\x85siauris, kartais vadinamos Idros \xc4\xaflanka._NEWLINE_Administraci\xc5\xa1kai Dokas priklauso Idros demui (Pir\xc4\x97jo nomas). Plotas\xc2\xa0\xe2\x80\x93 12\xc2\xa0km\xc2\xb2. 2001\xc2\xa0m. saloje gyveno 13 \xc5\xbemoni\xc5\xb3. Saloje gyvena keletas sta\xc4\x8diatiki\xc5\xb3 vienuoli\xc5\xb3 ir avi\xc5\xb3 piemenys._NEWLINE_Sala yra uol\xc4\x97ta, uol\xc5\xb3 auk\xc5\xa1tis iki 308\xc2\xa0m. Tai menkai apaugusi sala su menkais vandens i\xc5\xa1tekliais._NEWLINE_Nuo archajin\xc4\x97s Graikijos laikotarpio sala buvo vadinama Aperopia._NEWLINE__NEWLINE_Sala dar senov\xc4\x97je buvo laikoma strategi\xc5\xa1kai svarbia. Rytin\xc4\x97je salos pus\xc4\x97je teb\xc4\x97ra Bizantijos ir Venecijos laik\xc5\xb3 pilies griuv\xc4\x97siai. Graikijos nepriklausomyb\xc4\x97s karo metu Idros salos paj\xc4\x97gos naudojo Dok\xc4\x85 kaip uost\xc4\x85.\n_START_SECTION_\nKasin\xc4\x97jim\xc5\xb3 duomenys\n_START_PARAGRAPH_\nArcheologiniai Doko kasin\xc4\x97jimai rodo, kad sala buvo gyvenama nuo 6000\xc2\xa0m. pr. m. e._NEWLINE_1975\xc2\xa0m. Peter Throckmorton Doke aptiko nuskendusio laivo liekanas (2500\xe2\x80\x93200\xc2\xa0m. pr. m. e.), kurios dabar laikomos seniausio pasaulyje laivo liekanomis pasaulyje.'